হিমাচলে প্যারাগ্লাইডিং দুর্ঘটনায় মর্মান্তিক মৃত্যু পর্যটকের, আছড়ে পড়ল প্যারাশুট

হিমাচল: রোমাঞ্চকর অভিজ্ঞতা নিতে গিয়ে আর বাড়ি ফেরা হল না যুবকের। প্যারাশুট (parachute crashes) আছড়ে পড়ে মর্মান্তিক মৃত্যু হল পর্যটকের (Tourist)।

হিমাচলপ্রদেশে (Himachal) বর্ষবরণ থেকে সেখানে পর্যটকদের ভিড়। এই জায়গাগুলিতে হয় ‘অ্যাডভেঞ্চার স্পোর্টস’ । তার মধ্যে জনপ্রিয় হল প্যারাগ্লাইডিং (paragliding)। শুধু তুষারপাত নয় রোমাঞ্চ জাগানো এই ‘স্পোর্টস’-এর জন্যও কুলু, মানালিতে পর্যটকরা ভিড় করেন।

কিন্তু প্যারাগ্লাইডিং করতে গিয়ে মর্মান্তিক মৃত্যু হল এক যুবকের। নাম মহেশ রেড্ডি। তিনি অন্ধ্রপ্রদেশের বাসিন্দা ছিলেন।

&nbsp ,

আরও পড়ুন: ছত্তিশগড়ে বিশালাকার চিমনি ভেঙে মৃত ৪, বহু শ্রমিকের মৃত্যুর আশঙ্কা

কুলু জেলা পুলিশ জানিয়েছে, প্যারাগ্লাইডিংয়ের জন্য মানালি থেকে ২০ কিলোমিটার দূরে রাইসনে গিয়েছিলেন মহেশ রেড্ডি। পাহাড় থেকে প্যারাগ্লাইডিং করার জন্য প্যারাশুট নিয়ে লাফ দেন। কিন্তু ওড়ার কিছু ক্ষণের পরে দমকা হাওয়া নিয়ন্ত্রণ হারিয়ে ফেলে প্যারাশুটটি। সেই পাক খেতে খেতে নিচে নামে। প্যারাশুটটি আছড়ে পড়ে মাটিতে। তখনি ওই যুবককে ভুন্টারের হাসপাতালতে নিয়ে যাওয়া হয়। অবস্থার অবনতি হলে তাকে মান্ডির মেডিক্যাল কলেজ হাসপাতালে স্থানান্তরিত করা হয়। হাসপাতালে পৌঁছনোর আগেই মৃত্যু হয় মহেশ রেড্ডির।

কিভাবে দুর্ঘটনা তা খতিয়ে দেখছে পুলিশ। এর আগে গত বছরের অক্টোবরে অক্টোবরে কাংড়া জেলার বীর বিলিংয়ে দুই বিদেশি পর্যটকের মৃত্যু হয়। মাঝ আকাশে দু’টি প্যারাশুট জড়িয়ে গিয়ে দুর্ঘটনা ঘটে।

দেখুন অন্য খবর-